CELEX: 62012TB0164
Language: hu
Date: 2012-11-29 00:00:00
Title: T-164/12. R. sz. ügy: A Törvényszék elnökének 2012. november 29-i végzése — Alstom kontra Bizottság ( „Ideiglenes intézkedés iránti kérelem — Verseny — Dokumentumok nemzeti bíróságnak történő megküldéséről szóló bizottsági határozat — Bizalmas jelleg — Hatékony bírói jogvédelemhez való jog — Ideiglenes intézkedések iránti kérelem — Fumus boni juris — Sürgősség — Az érdekek mérlegelése” )

26.1.2013   
            
            
               HU
            
            
               Az Európai Unió Hivatalos Lapja
            
            
               C 26/49
            
         A Törvényszék elnökének 2012. november 29-i végzése — Alstom kontra Bizottság
   (T-164/12. R. sz. ügy)
   (Ideiglenes intézkedés iránti kérelem - Verseny - Dokumentumok nemzeti bíróságnak történő megküldéséről szóló bizottsági határozat - Bizalmas jelleg - Hatékony bírói jogvédelemhez való jog - Ideiglenes intézkedések iránti kérelem - Fumus boni juris - Sürgősség - Az érdekek mérlegelése)
   2013/C 26/99
   Az eljárás nyelve: angol
   
      Felek
   
   
      Felperes: az Alstom (Levallois-Perret, Franciaország) (képviselők: J. Derenne, ügyvéd, N. Heaton, P. Chaplin és M. Farley solicitors)
   
      Alperes: az Európai Bizottság (képviselők: A. Antoniadis, N. Khan és P. Van Nuffel meghatalmazottak)
   
      Az alperest támogató beavatkozók: a National Grid Electricity Transmission plc (London, Egyesült Királyság) (képviselők: A. Magnus, C. Bryant és E. Coulson solicitors, J. Turner és D. Beard QC)
   
      Az ügy tárgya
   
   A Bizottság Versenypolitikai Főigazgatósága főigazgatójának D/2012/006840 és D/2012/006863 levelében kifejtett, bizonyos dokumentumoknak a High Court of Justice (England & Wales) (Legfelsőbb Bíróság (Anglia és Wales)) részére a felperessel szemben benyújtott kereset keretében bizonyítékként való felhasználás céljából történő átadására vonatkozó, 2012. január 26-i bizottsági határozat végrehajtásának felfüggesztése iránti kérelem, valamint a COMP/F/38.899 „gázszigetelt kapcsolóberendezések” ügyben tett kifogásközlésre a felperes által 2006. június 30-án adott válaszban szereplő szakmai titkok ideiglenes intézkedés iránti eljárás keretében történő bizalmas kezelésének elrendelése iránti kérelem.
   
      A végzés rendelkező része
   
   
               1.
            
            
               A Törvényszék elnöke a 2012. január 26-i bizottsági határozat végrehajtását felfüggeszti, amennyiben az a COMP/F/38.899 „gázszigetelt kapcsolóberendezések” ügyben tett kifogásközlésre az Alstom által 2006. június 30-án adott válasz bizalmas változatának a High Court of Justice (England & Wales) (Legfelsőbb Bíróság (Anglia és Wales)) részére történő átadására vonatkozik.
            
         
               2.
            
            
               A Törvényszék elnöke az ideiglenes intézkedés iránti kérelmet ezt meghaladó részében elutasítja.
            
         
               3.
            
            
               A Törvényszék elnöke a költségekről jelenleg nem határoz.